stanford-oval/wikipedia huggingface dataset:
קייטלין קלארק
קריירת מכללות > עונה שלישית

ב-1 בדצמבר 2022 קלעה קלארק שיא עונתי של 45 נקודות בהפסד 81–94 לאוניברסיטת המדינה של קרוליינה הצפונית, ושלושה ימים לאחר מכן רשמה טריפל דאבל שביעי בקריירה עם 22 נקודות, 10 ריבאונדים ו-10 אסיסטים בניצחון 102–71 על ויסקונסין. בכך הפכה קלארק לשיאנית הטריפל דאבלים בביג טן. ב-21 בדצמבר, במשחקה ה-75 בקריירה, עברה קלארק את אלנה דלה דון כשחקנית הנשים שהגיעה הכי מהר ל-2,000 נקודות בקריירה בחטיבה I מאז עונת 1999/00, לאחר שקלעה 20 נקודות בניצחון 92–54 על דארטמות' ביג גרין. בתום העונה הסדירה היא נבחרה שוב לשחקנית השנה בביג טן פה אחד ונבחרה לחמישיית העונה באזור על ידי מאמני הליגה והתקשורת.
בטורניר הביג טן הובילה קלארק את איווה איווה לאליפות השנייה ברציפות וזכתה שוב בתואר ה-MOP. במשחק הגמר היא רשמה 30 נקודות, 17 אסיסטים ו-10 ריבאונדים בניצחון 105–72 על אוניברסיטת המדינה של אוהיו, טריפל דאבל ראשון בגמר הטורניר ועשירי בקריירה, ובכך עלתה למקום השני בהיסטוריה של חטיבה I בטריפל דאבלים אחרי סברינה יונסקו. ברבע גמר טורניר ה-NCAA רשמה קלארק טריפל דאבל של 41 נקודות, 12 אסיסטים ו-10 ריבאונדים בניצחון 97–83 על אוניברסיטת לואיוויל, הטריפל דאבל הראשון בהיסטוריה של טורניר המכללות לנשים והראשון בהיסטוריה של טורנירי הגברים או הנשים עם לפחות 30 נקודות. קלארק זכתה בתואר ה-MOP של אזור סיאטל לאחר שהעלתה את איווה לפיינל פור לראשונה מאז 1993. בחצי הגמר היא רשמה 41 נקודות, 8 אסיסטים ו-6 ריבאונדים בניצחון 77–73 על האלופה המכהנת קרוליינה הדרומית שקטע את רצף 42 הניצחונות שלה. היא שברה את שיא הנקודות במשחק אחד בפיינל פור טורניר הנשים, הפכה לשחקנית הראשונה בתולדות הטורניר עם שני משחקי 40 נקודות רצופים, שברה את שיאי הנקודות לעונה אחת של האוניברסיטה ושל הביג טן והעלתה את איווה לגמר לראשונה בתולדותיה.
בגמר טורניר ה-NCAA, למרות 30 נקודות של קלארק מול לואיזיאנה סטייט, איווה הפסידה 85–102. במהלך הגמר הייתה קלארק מעורבת בתקרית, כששחקנית LSU אנג'ל ריס התגרתה בה וסימנה באצבעה על הקמיצה שלה כדי לסמל את טבעת האליפות בה תזכה. התקרית התפתחה לסערה תקשורתית בארצות הברית, וקיבלה אופי גזעני מפני שריס היא אפרו-אמריקאית וקלארק לבנה. לצידה של ריס עמדו כוכבי ה-NBA שאקיל אוניל ולברון ג'יימס, והגברת הראשונה של ארצות הברית ג'יל ביידן אף הציעה להזמין לבית הלבן את שתי הקבוצות ולא רק את הזוכה, כנהוג, אך הדבר לא יצא לפועל.
בסיום עונתה השלישית זכתה קלארק בתואר שחקנית השנה של AP, פרס נייסמית', שחקנית השנה של USBWA, בפרס ג'ון אר. וודן ובגביע וייד לשחקנית המכללות הטובה ביותר. היא נבחרה לאול-אמריקן פה אחד עונה שנייה ברציפות וזכתה שוב בפרס ננסי ליברמן. קלארק קבעה שיאים רבים במהלך טורניר אליפות המכללות בכדורסל לנשים 2023. היא השיגה 191 נקודות בסך הכל, יותר מכל שחקן בטורניר בודד, קבעה שיא שלשות למשחק הגמר (8) ורשמה 60 אסיסטים, שיא לטורניר יחיד.
קריירת מכללות > עונה רביעית

ב-15 באוקטובר 2023, במשחק הראווה Crossover at Kinnick, רשמה קלארק טריפל דאבל של 34 נקודות, 11 ריבאונדים ו-10 אסיסטים בניצחון 94–72 על אוניברסיטת דה פול לעיני 55,646 צופים, שיא חדש בכדורסל המכללות. ב-12 בנובמבר היא קלעה 24 נקודות, 11 אסיסטים ו-10 ריבאונדים בניצחון 94–53 על צפון איווה והפכה למלכת הסלים של אוניברסיטת איווה בכל הזמנים ולשנייה בהיסטוריה של חטיבה I (אחרי סברינה יונסקו) שרושמת טריפל דאבל בארבע עונות שונות. שבוע לאחר מכן קלעה 35 נקודות לצד 10 אסיסטים ו-7 חטיפות בניצחון 113–90 על דרייק והפכה לשיאנית המשחקים עם לפחות 30 נקודות בתולדות חטיבה I. ב-30 בדצמבר רשמה קלארק 35 נקודות ו-10 אסיסטים בניצחון 94–71 על מינסוטה והפכה לשיאנית הביג טן באסיסטים, ובסיום שנת 2023 נבחרה לצד עם אנג'ל ריס לספורטאית השנה של ספורטינג ניוז. ב-31 בינואר 2024 קלעה 35 נקודות בניצחון 110–74 על אוניברסיטת נורת'ווסטרן והפכה למלכת הסלים של הביג טן בכל הזמנים עם 3,424 נקודות בקריירה, ב-15 בפברואר הפכה למלכת הסלים של ה-NCAA בכל הזמנים עם 3,569 נקודות לאחר שקלעה שיא קריירה של 49 בניצחון 106–89 על מישיגן, וב-28 בפברואר הפכה לשיאנית הנקודות בכדורסל הנשים במכללות עם 3,650 לאחר שקלעה 33 נקודות בניצחון 108–60 על מינסוטה. באותו משחק שברה את שיא השלשות בקריירה בביג טן ואת שיא השלשות לעונה של ה-NCAA. ב-3 במרץ עברה את פיט מרוויץ' והפכה למלכת הסלים של חטיבה I בכל הזמנים, לגברים או לנשים, וב-9 במרץ קלעה את השלשה ה-163 בעונה ושברה את שיאו של סטפן קרי לשלשות בעונה יחידה ב-NCAA, לגברים או נשים.
קלארק הובילה את איווה לזכייה שלישית ברציפות בטורניר הביג טן ונבחרה שוב ל-MOP, ובניצחון 64–54 על וירג'יניה המערבית בסיבוב השני של טורניר ה-NCAA שברה את שיא הנקודות לעונה יחידה ב-NCAA עם 1,110. ברבע הגמר הובילה את קבוצתה לניצחון 94–87 על לואיזיאנה סטייט בשחזור הגמר משנה שעברה ונבחרה ל-MOP של אזור אולבני 2 לאחר שקלעה 41 נקודות ושברה את שיא השלשות בקריירה ב-NCAA עם 537. בחצי הגמר קלעה קלארק 21 נקודות בניצחון 71–69 על אוניברסיטת קונטיקט במשחק ששבר את שיא הצופים למשחק כדורסל נשים, שיא שנשבר יומיים בלבד לאחר מכן בהפסד איווה בגמר 87–75 לאוניברסיטת קרוליינה הדרומית, בו קלעה 30 נקודות ושברה את שיא הנקודות ברבע אחד בגמר הטורניר עם 18 ברבע הראשון.
בסיום העונה נבחרה קלארק לשחקנית השנה בביג טן, גביע וייד, פרס נייסמית', פרס ג'ון אר. וודן, שחקנית השנה בכדורסל המכללות של AP וגביע הונדה לספורטאית השנה במכללות. בנוסף היא זכתה בפעם השלישית ברציפות בפרס ננסי ליברמן ונבחרה לקבוצת השנה בארצות הברית ולשחקנית השנה של USBWA לאחר שהעמידה ממוצעים של 31.6 נקודות, 8.9 אסיסטים ו-7.4 ריבאונדים למשחק.
קלארק סיימה את הקריירה עם ממוצע של 28.42 נקודות למשחק, שיא בחטיבה I, וסיימה ראשונה בהיסטוריה של ה-NCAA בנקודות (3,951) ושלשות (548), שנייה בטריפל דאבלים (17) ושלישית באסיסטים (1,144). באפריל 2024 הודיעה אוניברסיטת איווה כי מספר 22 שלבשה יוצא לגמלאות.
קריירה מקצועית

ב-15 באפריל נבחרה קלארק בבחירה הראשונה בדראפט ה-WNBA ‏2024 על ידי אינדיאנה פיבר. ב-3 ביולי 2024 היא נבחרה למשחק האולסטאר של ה-WNBA עם הכי הרבה קולות (700,735) ב-6 ביולי הפכה לרוקית הראשונה בתולדות ה-WNBA ולשחקנית הראשונה של אינדיאנה שרושמת טריפל דאבל, לאחר שרשמה 19 נקודות, 13 אסיסטים ו-12 ריבאונדים בניצחון 83–78 על ניו יורק ליברטי. ב-17 ביולי היא שברה את שיא הליגה בכל הזמנים לאסיסטים במשחק אחד עם 19 בהפסד לדאלאס וינגס, ב-13 בספטמבר שברה את שיא האסיסטים לעונה עם 317 אסיסטים (סיימה עם 337) וב-15 בספטמבר שברה את שיא הנקודות לרוקית בעונה (769). בסיום העונה היא נבחרה לרוקי השנה ב-WNBA כמעט פה אחד עם 66 קולות מתוך 67 ולחמישיית העונה הראשונה (הרוקית הראשונה שעשתה זאת מאז 2008). לאחר שהובילה את קבוצתה לפלייאוף לראשונה מאז 2016, בו הפסידה 0–2 לקונטיקט סאן בסיבוב הראשון.
קלארק נכללה ברשימת "30 מתחת ל-30" של מגזין פורבס לשנת 2025.
קריירה בנבחרת הלאומית > בנבחרות הצעירות

קלארק ייצגה את ארצות הברית באליפות האמריקות עד גיל 16 2017 בבואנוס איירס, ארגנטינה, וזכתה עימה לאחר שקלעה 8.8 נקודות בממוצע למשחק מהספסל. ב-2019, בגיל 17 בלבד, היא שיחקה בגביע העולם בכדורסל נשים עד גיל 19 בבנגקוק, תאילנד, קלעה 5.3 נקודות בממוצע למשחק וזכתה עם ארצות הברית בגביע עם מאזן 7–0. קלארק הופיעה גם בגביע העולם עד גיל 19 2021 בדברצן, הונגריה, והפעם הובילה את נבחרתה לזכייה עם ממוצעים של 14.3 נקודות, 5.6 אסיסטים ו-5.3 ריבאונדים למשחק, וכן נבחרה לחמישיית הטורניר ול-MVP שלו.
קריירה בנבחרת הלאומית > בנבחרת הבוגרת

במרץ 2024 זומנה קלארק לסגל המורחב של נבחרת ארצות הברית בכדורסל נשים לטורניר הכדורסל באולימפיאדת פריז (2024), אך ביוני 2024 לא זומנה לסגל הסופי.
חיים אישיים

קלארק גדלה בווסט דה מוין, איווה, פרוור של בירת המדינה דה מוין בה נולדה. אימה אן ממוצא איטלקי, אביה ברנט שיחק כדורסל ובייסבול בסימפסון קולג' אחיה הגדול בלייק שיחק פוטבול באוניברסיטת המדינה של איווה.
היא קתולית ואף למדה בבית ספר תיכון קתולי.
היא התמחתה בשיווק באוניברסיטת איווה ובשלוש שנותיה האחרונות זכתה בתואר "אול-אמריקן אקדמית" המוענק לשחקניות מכללות המצטיינות בלימודיהן.
קלארק הייתה אחת הכדורסלניות המשווקות ביותר בכדורסל המכללות, והיא השתתפה במסעות פרסום רבים, ביניהם של חברת המכוניות ביואיק, חברת בנקאות ההשקעות גולדמן זקס וחברת הביטוח State Farm. בתחילת עונת הג'וניור שלה חתמה קלארק על חוזה עם נייקי, ולאחר שנבחרה בדראפט ה-WNBA חתמה עם החברה על חוזה חדש של 28 מיליון דולר אמריקאי לשמונה שנים. בפברואר 2024 הפכו המרצ'נדייז של קלארק לנמכרים ביותר בהיסטוריה של ספורט המכללות.
מומינאבא

מומינאבא ב"פארק המומינים" בפינלנד
מומינאבא (בשוודית: Muminpappan, בפינית: Muumipappa) הוא דמות ספרותית בסדרת ספרי "המומינים" מאת המאיירת והסופרת השוודית-פינית טובה ינסון.
בגרסה העברית של סדרת האנימציה "המומינים" דיבב עמי טראוב את קולו של מומינאבא.
מאפיינים

מומינאבא מתגורר בעמק המומינים יחד עם אשתו (מומינאמא) ובנו (מומינטרול). מומינאבא הוא בעל רוח נעורים והרפתקנות, ויחד עם זאת- גאה להיות ראש המשפחה. הוא חולמני ונהנה מהרהורים פילוסופיים, ותמיד רוצה להיות במרכז העניינים כשמשהו מפתיע קורה בעמק המומינים.
מומינאבא מחשיב את עצמו כבעל ידע וכמומחה בתחומים רבים, ותמיד משיא עצות לאחרים. מומינאבא מוכן לעשות הכל למען המשפחה. הוא נהנה לחיות בעמק המומינים, והוא סקרן ומוכן לנסות דברים חדשים. הוא תמיד פתוח להרפתקאות, ולמזלו הן אכן נקרות בדרכו. מומינאבא אוהב סודות, למרות שלא תמיד מצליח לשמור אותם לעצמו. הוא מאוד אוהב ים, ומאמין שהוא בעצמו מלח ודייג מוכשר. מומינאבא נרגע בעת עישון מקטרת. הוא אוהב לשתות ויסקי בחברתם של חברים מפוקפקים, ונהנה להתפלסף על נושאים משמעותיים בחיים. לעיתים קרובות הוא רושם את מסקנותיו.
כתיבה מאוד חשובה למומינאבא. הוא ננטש על סף בית יתומים בילדותו, ובנעוריו החליט לברוח ועבר הרפתקאות מרתקות, עליהן אוהב לספר בכל הזדמנות. יום אחד נטל את עטו הנובע והחל בכתיבת זכרונותיו (המתוארים בספר "זכרונותיו של מומינאבא").
ניתן לזהות את מומינאבא לפי כובע הצילינדר השחור ומקל ההליכה. אנו פוגשים במומינאבא בספר המומינים הראשון "המומינים והשיטפון הגדול", ושם מספר לראשונה אודות האירועים המרגשים מתקופת נעוריו המתוארים בזיכרונותיו הכתובים.
מקור השם

שמו של מומינאבא בגרסה השוודית המקורית הוא "Muminpappan". פירוש המילה "pappan" בשוודית הוא "אבא של". מומינאבא הוא אביו של מומין. בצעירותו נקרא "מומין" בלבד.
| המומינים |
| --- | --- | --- |
| יוצרים ומפתחים | טובה ינסון • לארס ינסון |  |
| משפחת מומין | מומינטרול • מומינאבא • מומינאמא |  |
| העולם של המומינים | עמק המומינים • בית המומינים • סניף • סנופקין • מאי הקטנה • סנורקה • סנורק • הגרוק • השמנטפים • דמויות נוספות |  |
| ספרי הסדרה | משפחת המומינים והשיטפון הגדול (1945) • כוכב השביט מגיע לעמק המומינים (1946) • משפחת המומינים - הסיפור על מגבעת המכשף (1948) • ספר הזכרונות של מומינאבא (1950) • קיץ מסוכן בעמק המומינים (1954) • משפחת המומינים - חורף קסום (1957) • הילדה הבלתי נראית (1962) • מומינאבא והים (1965) • עמק המומינים בנובמבר (1970) |  |
| ספרי תמונות וקומיקס | הספר על בימבל, מומינטרול ומאי הקטנה (1952) • מי יעודד את רשוש? (1960) • המסע המסוכן (1977) • אורח לא רצוי (1980) • שירים מעמק המומינים (1993) • מומינטרול (קומיקס) (1954–1975) |  |
| סרטים וסדרות טלוויזיה | משפחת החיות המוזרות (1973) • המומינים (1977–1982) • המומינים (1990–1992) • המומינים - כוכב השביט: הסרט (1992) • קיץ מסוכן בעמק המומינים (2008) • כוכב השביט מגיע לעמק המומינים (2010) • עמק המומינים (2019–הווה) |  |
| שונות | פארק עולם המומינים • Metsä • מוזיאון עמק המומינים |  |
LP (זמרת)

| --- | --- |

LP בהופעה חיה, 2014
 לידה:  18 במרץ 1981 (גיל: 43) הנטינגטון, ארצות הברית 
 שם לידה:  Laura Pergolizzi 
 מוקד פעילות:  ארצות הברית 
 תקופת הפעילות:  מ-1998
 מקום לימודים:  Walt Whitman High School, South Huntington, Raúl López Romo 
 סוגה:  רוק אלטרנטיבי, פופ רוק, אינדי רוק, אינדי פופ 
 סוג קול:  סופרן 
 שפה מועדפת:  אנגלית 
 כלי נגינה:  יוקולילי, גיטרה, מפוחית
 חברת תקליטים:  Warner Records
 בן או בת זוג:  Iveta Maurerová (2023–?) 
 iamlp.com
 פרופיל ב-IMDb
 
לאורה פרגוליצי (באנגלית: Laura Pergolizzi, נולדה ב-18 במרץ 1981), אשר ידועה בשם הבמה LP, היא זמרת ופזמונאית אמריקאית בסגנון פופ ורוק. היא נולדה בלונג איילנד ומתגוררת מ-2010 בלוס אנג'לס. פרגוליצי פרסמה עד היום שבעה אלבומים ושלושה EP's. כפזמונאית, כתבה שירים בין היתר עבור שר, בקסטריט בויז, ריהאנה וכריסטינה אגילרה.
ביוגרפיה

לפרגוליצי שורשים איטלקיים ואיריים. סביה היגרו לניו יורק מנאפולי ופלרמו. היא גדלה בהונטינגטון, לונג איילנד. למדה בתיכון וולט ויטמן, אותו סיימה בשנת 1996. לאחר סיום לימודיה עברה לניו יורק. בזמן זה אימצה את הכינוי "LP", שהם ראשי התיבות של שמה. LP היא פמיניסטית ולסבית מוצהרת מאז יציאת אלבומה הראשון. היא מגדירה את עצמה כבעלת מגדר נייטרלי.
דייוויד לאורי מלהקת קראקר שמע אותה מופיעה, ובעקבות כך הכניס את השיר "סינדרלה" לאלבום של הלהקה שיצא בשנת 1998, "ג'נטלמן בלוז". לאחר מכן הפיק את אלבום הבכורה שלה, "Heart-Shaped Scar", שיצא בשנת 2001 דרך חברת "Koch Records".
אלבומה השני, "Suburban Sprawl & Alcohol", יצא ביוני 2004 על ידי "Lightswitch Records". באלבום זה שיתפה פעולה יחד עם המפיקה והכותבת וסולנית 4 נון בלונדס לינדה פרי. הסינגל הראשון מתוכו שימש כשיר הפתיחה של העונה השנייה והשלישית של הסדרה הלסבית "South of Nowhere" (אנ'). למרות סיבוב הופעות נמרץ והביקורות החיוביות, האלבום לא זכה להכרה נרחבת.
ב-2010 פרצה כפזמונאית עם כתיבת השיר "Cheers" לריהאנה ומיד לאחר מכן עם כתיבת השיר "Beautiful People" לכריסטינה אגילרה.
אלבומה השלישי "Forever for Now" יצא ביוני 2014 ואלבומה הרביעי "Lost on You" יצא ב-2015. לפני פרסומו יצא לאור הסינגל הראשון, "Muddy Waters", אשר התנגן בסצנת סיום העונה הרביעית של "כתום זה השחור החדש". האלבום הרביעי היווה את פריצת הדרך של LP והשיר "Lost on You" זכה להצלחה בקנה מידה בינלאומי והגיע לדירוגים גבוהים במצעדים בצרפת, פולין, סרביה, טורקיה, יוון ושווייץ. בישראל השיר כיכב למעלה מעשרה שבועות רצופים במקום הראשון במצעד ההשמעות של הרדיו.
LP שרה דואט עם הזמרת הצרפתייה מילן פארמר. הסינגל נכנס מיד למקום הראשון של iTunes הצרפתי. השיר מופיע באלבום האולפן האחד עשר של פארמר שנקרא "Désobéissance".
LP הופיעה במועדון הבארבי ביולי 2017 כחלק ממסע ההופעות שלה באירופה ולאור הביקוש הרב נוספה הופעה נוספת במועדון. שתי ההופעות התקיימו באותו הערב.
בדצמבר 2018 יצא אלבומה החמישי "Heart to Mouth".
באוקטובר 2019 הופיע השיר שלה "Strange" בפרסומת לטלפון סמסונג גלקסי.
דיסקוגרפיה > אלבומי אולפן

2001: Heart-Shaped Scar
2004: Suburban Sprawl & Alcohol
2014: Forever for Now
2016: Lost on You
2018: Heart to Mouth
2021: Churches
דיסקוגרפיה > מיני-אלבומים

2012: Into the Wild: Live at EastWest Studios
2012: Spotify Sessions
2016: Death Valley
דיסקוגרפיה > אלבומי הופעה

2020: Live in Moscow
הערות שוליים

↑  "Listen Up: LP". Elle. 30 באוגוסט 2012. {{cite web}}:  (עזרה)
↑  Gumbrecht, Jamie (24 באפריל 2012). "Songwriter LP goes into the wild -- as a singer". CNN. {{cite news}}:  (עזרה)
↑  LP Focuses on LP With First Album in a Decade, באתר בילבורד, 3 ביוני 2014
1 2 3  Singer LP on Writing a Mature Break-Up Ballad, Fighting for Her Right to Exist and Radical Feminism, באתר ניוזוויק, 23 בפברואר 2017
↑  Just A Few Things You Should Know About LP Before You Fall In Love With Her, באתר BuzzFeed,‏ 16 ביולי 2014
↑  Meet LP, the LGBTI singer-songwriter behind hits for Rihanna, Cher and more, באתר Gay Star News,‏ 30 בנובמבר 2018
↑  אורי זר אביב, ‏הזמרת שכולכם משזמים: ריאיון עם לורה פרגוליצי המכנה את עצמה LP, באתר "Time Out ישראל", 28 בספטמבר 2016
↑  לאור הביקוש הרב: נוספה הופעה נוספת ל-LP בבארבי תל אביב, באתר "Time Out ישראל", 18 ביוני 2017
↑  LP בארץ: שואו מהמם של שירים בעייתיים, באתר "Time Out ישראל", 19 ביולי 2017
↑  LP Announces New Album, Shares New Single, באתר בילבורד, 17 באוגוסט 2018
↑  TV Commercial Songs, ‏2 באוקטובר 2019
| --- | --- |
בקרת זהויות :  NLI: 987009877588405171  PLWABN: 9810566981105606  BnF: cb16713647f (data)  GND: 112764629X  ISNI: 0000 0003 7003 7338  LCCN: no2012059665  MusicBrainz: 6301cda3-f614-4501-a1c4-b19b27c2efac  NKC: pag2015884440  SUDOC: 17690638X  VIAF: 22145601969001320314   WorldCat (עם VIAF): 22145601969001320314
פינוקיו (סרט, 2002)

| --- | --- |
 מבוסס על:  פינוקיו 
 בימוי:  רוברטו בניני 
 הופק בידי:  ג'אנלואיג'י בראסקי 
 תסריט:  ויסנצו קראמי, רוברטו בניני 
 עריכה:  סימונה פאגי 
 שחקנים ראשיים:  רוברטו בניני אריק איידל קווין ג'יימס קווין לטיפה אדי גריפין ג'יימס בלושי טופר גרייס ג'ון קליז גלן קלוז צ'יץ' מרין Stephen Apostolina בוב פפנברוק Stefano Scandaletti רג'יס פילבין Stephen Mellor פטר גרטי ניקולאס גסט David Coburn סנדרו דורי דייוויד סושה ויסנצו קראמי ברונו ארנה Franco Iavarone פפה בארה קים רוסי סטיוארט קרלו ז'ופרה ניקולטה בראסקי ברקין מאייר Luis Molteni Corrado Pani Alessandro Bergonzoni Stefano Onofri Tommaso Bianco Remo Masini Giorgio Ariani מינו בלאי Giacomo Gonnella בפסקה זו רשומה אחת נוספת שטרם תורגמה 
 מוזיקה:  ניקולא פיובאני 
 צילום:  דנטה ספינוטי 
 מדינה:  צרפת, גרמניה, איטליה 
 חברת הפקה:  Melampo Cinematografica 
 חברה מפיצה:  Medusa Film, נטפליקס, דיסני+ 
 שיטת הפצה:  וידאו על פי דרישה 
 הקרנת בכורה:  13 במרץ 2003 
 משך הקרנה:  108 דק' 
 שפת הסרט:  איטלקית 
 סוגה:  סרט ילדים, סרט לכל המשפחה, סרט פנטזיה, סרט קומדיה, דרמה קומית, סרט דרמה, סרט אגדות 
 הכנסות באתר מוג'ו:   pinocchio02
 אתר רשמי
 דף הסרט ב־IMDb
 
פינוקיו (באיטלקית: Pinocchio) הוא סרט אמריקאי-איטלקי מאת רוברטו בניני, המבוסס על ספר בעל אותו שם מאת קרלו קולודי. הסרט יצא באיטליה ב-11 באוקטובר 2002, ואילו ב-25 בדצמבר הופצה לו גרסה שונה בארצות הברית (הגרסה המקורית הוקרנה ב-7 בפברואר 2003). בשאר ארצות אירופה, הסרט יצא במרץ 2003.
עלילה

סיפורו של נגר שיצר בובת עץ שהתעוררה לחיים. הוא קורא לה פינוקיו. הנגר לא יודע כי פינוקיו יסחוף אותו להרפתקאות מדהימות .
שחקנים ודמויות

רוברטו בניני כפינוקיו
ניקולטה בראסקי כפיה הכחולה
קרלו ז'ופרה כג'פטו
פפה בארה בתור הקריקט המדבר
קים רוסי סטיוארט בתור לוצ'יניולו
ברונו ארנה בתור השועל
בגרסה האמריקאית דובבו את הקולות השחקנים: ברקין מאייר, דייוויד סושה, גלן קלוז, ג'ון קליז, ג'יימס בלושי, טופר גרייס, אדי גריפין, אריק איידל, קווין ג'יימס, קווין לטיפה ואחרים.
ביקורות

הסרט קיבל ביקורות שליליות. באתר Rotten Tomatoes הוענק לו דירוג של 0% בלבד.
פרסים ומועמדויות > פרסים

2003 - פרס דוד דונטלו לדנילו דונאטי בתור אמן התלבושות הטוב ביותר והעריכה הטובה.
2003 - פרס סרט הכסף מטעם סינדיקט הלאומי האיטלקי לעיתונאי קולנוע לניקולה פיוואני למוזיקה הטובה ביותר.
2002 - פרס פטל הזהב לשחקן הגרוע ביותר לרוברטו בניני.
פרסים ומועמדויות > מועמדויות

2002 - פטל הזהב לסרט הגרוע ביותר של השנה.
2003 פרס דוד דונטלו :
2003 פרס סרט הכסף של הסינדיקט הלאומי האיטלקי לעיתונאי קולנוע:
עובדות מעניינות

את פינוקיו גילם במאי הסרט עצמו, השחקן המפורסם רוברטו בניני. בעוד שעל פי הסיפור פינוקיו הוא ילד, בניני היה בן 51 בזמן הצילומים.
את אחד התפקידים העיקריים גילמה אשתו של בניני, ניקולטה בראסקי.
לסרט הבדלים רבים מסיפור האגדה והוא מצטלב עם עלילות מסיפורים אחרים. כך, למשל, עגלת הדלעת שמופיעה בסרט, לקוחה מאגדת "סינדרלה".
ראו גם

פינוקיו (סרט, 2019)
The Goat

The Goat הוא אלבום האולפן השני של הראפר האמריקאי פולו ג'י. האלבום יצא לאור ב-15 במאי 2020, על ידי חברת התקליטים קולומביה רקורדס. באלבום הופעות אורח של מאסטרד, ג'וס וורלד, סטאנה 4 וגאס, NLE צ'ופה, מייק ויל מייד איט, ליל בייבי ובי ג'יי דה שיקגו קיד.
רקע וקידום

האלבום, לצד עטיפתו, הוכרז ב-5 במאי 2020, באמצעות האינסטגרם של פולו ג'י.
רקע וקידום > סינגלים

ב-20 בספטמבר 2019, יצא הסינגל המוביל מתוך האלבום, "Heartless", בהשתתפות המפיק האמריקאי מאסטרד, לצד וידאו קליפ.
ב-14 בפברואר 2020, יצא לאור הסינגל השני מתוך האלבום, "Go Stupid", יחד עם סטאנה 4 וגאס וNLE צ'ופה, ובהשתתפות מייק ויל מייד איט.
ב-10 באפריל 2020 יצא הסינגל השלישי מתוך האלבום, "DND".
ביקורות

האלבום זכה לשבחים ביקורתיים עם צאתו. ב-Metacritic, קיבל האלבום ציון ממוצע משוקלל של 83 מתוך 100, בהתבסס על חמש ביקורות מקצועות, מה שמעיד על "שבחים אוניברסליים". פול תומפסון מפיצ'פורק הצהיר כי "המעקב של הראפר משיקגו לאלבום הבכורה המרתק שלו טוען עבורו ככישרון שניתן להסתגל אליו ובלתי מתקבל על הדעת, כוכב לא סביר במערכת חדשה של חברת תקליטים גדולה". מגזין Genius דירג את האלבום במקום ה-8 ברשימתם "25 האלבומים הטובים ביותר של 2020 עד כה"
הצלחה מסחרית

האלבום הגיע היישר אל המקום השני במצעד הבילבורד 200, עם 99,000 יחידות שקולות לאלבום (מתוכן 14,000 מכירות טהורות) בשבוע הראשון לצאתו. הוא הפך לאלבום המצליח ביותר של פולו ג'י במצעדים, והופעת הבכורה השנייה שלו בעשירייה הפותחת בארצות הברית. האלבום צבר בסך הכל 129.4 השמעות בסטרימינג לפי דרישה. בשבוע השני, ירד האלבום למקום החמישי, וצבר 52,000 יחידות נוספות. בשבוע השלישי, ירד למקום השביעי, והרוויח 40,000 יחידות. בשבוע הרביעי, ירד האלבום למקום השביעי במצעד, וצבר 37,000 יחידות, תוך שהביא את סך ארבעת השבועות שלו ל-228,000 יחידות שקולות לאלבום. ב-28 ביולי 2020, האלבום זכה בתואר הזהב מטעם איגוד תעשיית ההקלטות האמריקאי, עבור יחידות משולבות של מכירות ויחידות שקולות לאלבום של למעלה מ-500,000 בארצות הברית.
רשימת רצועות

| מס' | שם | משך |
| --- | --- | --- |
| 1. | Don't Believe the Hype  | 2:54 |
| 2. | Heartless (בהשתתפות מאסטרד)   | 3:23 |
| 3. | Martin & Gina  | 2:12 |
| 4. | Flex (בהשתתפות ג'וס וורלד)   | 2:43 |
| 5. | Go Stupid (בהשתתפות יחד עם סטאנה 4 וגאס וNLE צ'ופה בהשתתפות מייק ויל מייד איט)   | 2:45 |
| 6. | 21  | 2:43 |
| 7. | 33  | 2:50 |
| 8. | I Know  | 2:56 |
| 9. | Beautiful Pain (Losin My Mind)  | 2:51 |
| 10. | No Matter What  | 3:19 |
| 11. | Be Something (בהשתתפות ליל בייבי)   | 3:14 |
| 12. | Relentless  | 3:19 |
| 13. | DND  | 3:00 |
| 14. | Chinatown  | 2:52 |
| 15. | Trials & Tribulations  | 2:56 |
| 16. | Wishing for a Hero (בהשתתפות בי ג'יי דה שיקגו קיד)   | 3:04 |
| משך כולל: | משך כולל: | 47:10 |
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 41 |
|  אוסטרליה | מצעד האלבומים האוסטרלי | 10 |
|  איטליה | מצעד האלבומים האיטלקי | 68 |
|  אירלנד | מצעד האלבומים האירי | 5 |
|  ארצות הברית | בילבורד 200 | 2 |
|  ארצות הברית | מצעד אלבומי ה-R&B/היפ-הופ | 2 |
|  ארצות הברית | מצעד אלבומי הראפ | 2 |
|  גרמניה | GfK – טופ 100 | 98 |
|  דנמרק | היטליסטן | 12 |
|  הולנד | מצעד 100 האלבומים ההולנדיים | 11 |
|  הממלכה המאוחדת | מצעד האלבומים הבריטי | 6 |
|  ליטא | AGATA | 40 |
|  נורווגיה | VG-lista | 15 |
|  ניו זילנד | המצעד הניו זילנדי הרשמי | 20 |
|  פינלנד | המצעדים הפיניים הרשמיים | 38 |
|  פלנדריה | אולטראטופ 50 | 28 |
|  צרפת | SNEP | 155 |
|  קנדה | מצעד האלבומים הקנדי | 2 |
|  שוודיה | סוורייטופליסטן | 18 |
|  שווייץ | המצעד השווייצרי | 40 |
|   ‏‏‏  מצעדי סוף שנה (2020)> מדינה |   ‏‏‏  מצעדי סוף שנה (2020)> מצעד |   ‏‏‏  מצעדי סוף שנה (2020)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 99 |
|  ארצות הברית | בילבורד 200 | 43 |
|  ארצות הברית | מצעד אלבומי ה-R&B/היפ-הופ | 25 |
|  דנמרק | היטליסטן | 64 |
|  הולנד | מצעד 100 האלבומים ההולנדיים | 75 |
|  פלנדריה | אולטראטופ 50 | 127 |
|   ‏‏‏  מצעדי סוף שנה (2021)> מדינה |   ‏‏‏  מצעדי סוף שנה (2021)> מצעד |   ‏‏‏  מצעדי סוף שנה (2021)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 76 |
|  ניו זילנד | המצעד הניו זילנדי הרשמי | 46 |
|   ‏‏‏  מצעדי סוף שנה (2023)> מדינה |   ‏‏‏  מצעדי סוף שנה (2023)> מצעד |   ‏‏‏  מצעדי סוף שנה (2023)> מיקום שיא |
| --- | --- | --- |
|  ארצות הברית | בילבורד 200 | 150 |
נתוני מכירות

| מקום | תארים | מכירות |
| --- | --- | --- |
| דנמרק (IFPI Denmark) | זהב | 10,000 |
| ניו זילנד (RMNZ) | זהב | 7,500 |
| בריטניה (BPI) | כסף | 60,000 |
| ארצות הברית (RIAA) | פלטינה | 1,000,000 |
הערות שוליים

↑  "5/15...Click the link in my bio For presale". 5 במאי 2020. נבדק ב-28 במאי 2020 – via Instagram. {{cite web}}:  (עזרה)
↑  "Polo G – "Heartless" (Feat. Mustard) Video".
↑  "Chicago rapper Polo G teams up with Mustard for "Heartless": Stream".
↑  "Polo G Taps Mustard for New Single, "Heartless"".
↑  "Polo G Recruits Stunna 4 Vegas & NLE Choppa for "Go Stupid" [LISTEN]". KPWR. 14 בפברואר 2020. נבדק ב-28 במאי 2020. {{cite web}}:  (עזרה)
↑  "Polo G Drops New Song "DND". Complex. 10 באפריל 2020. נבדק ב-28 במאי 2020. {{cite web}}:  (עזרה)
↑  "Polo G - The GOAT". Metacritic. נבדק ב-5 במאי 2021. {{cite web}}:  (עזרה)
↑  "Polo G: The Goat Album Review". Pitchfork. 21 במאי 2020. נבדק ב-28 במאי 2020. {{cite web}}:  (עזרה)
↑  The Genius Community’s 25 Best Albums of 2020 So Far, Genius (באנגלית)
1 2  Caulfield, Keith (24 במאי 2020). "Future Flies 'High' With Seventh No. 1 Album on Billboard 200 Chart". Billboard. נבדק ב-28 במאי 2020. {{cite web}}:  (עזרה)
↑  Caulfield, Keith (31 במאי 2020). "'Wunna' Wins: Gunna Earns First No. 1 Album on Billboard 200 Chart". Billboard. נבדק ב-2 ביוני 2020. {{cite web}}:  (עזרה)
↑  Caulfield, Keith (6 ביוני 2020). "Lady Gaga Scores Sixth No. 1 Album on Billboard 200 Chart With 'Chromatica'". Billboard. נבדק ב-9 ביוני 2020. {{cite web}}:  (עזרה)
↑  Caulfield, Keith (14 ביוני 2020). "Lil Baby's 'My Turn' Album Returns to No. 1 on Billboard 200 Chart After Three Months". Billboard. נבדק ב-19 ביוני 2020. {{cite web}}:  (עזרה)
↑  "RIAA Certifications - Polo G". נבדק ב-30 ביולי 2020. {{cite web}}:  (עזרה)
↑  ARIA Top 100 Albums Chart, איגוד תעשיית ההקלטות האוסטרלי (באנגלית)
↑  OFFICIAL TOP 40 ALBUMS, מצעד המוזיקה הרשמי של ניו זילנד, ‏2021
↑  Billboard 200 Albums, Billboard, ‏2023 (באנגלית אמריקאית)
| --- | --- |
בקרת זהויות :  MusicBrainz release group: 0b7bcee8-f77c-489d-9e63-64c2b55148dc